《为钱理容题美人月琴图》
明代·汤胤勣

芙蓉小院秋如海，凉月半空凝素彩。
羊车轧轧过西宫，一失君恩不堪悔。
绿铜古阮鹍弦溜，陶写襟怀三五奏。
血色深红软绣墩，唾花浅碧香罗袖。
先及《关雎》后《麟趾》，雅调雍雍塞人耳。
曲终闲倚太湖峰，惊风掉落棕榈子。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。